Document ID: 31988D0666

Padomes lēmums
(1988. gada 21. decembris)
par Saskaņotā protokola, ar ko groza Eiropas Ekonomikas kopienas un Honkongas Nolīgumu par tekstilizstrādājumu tirdzniecību, provizorisku piemērošanu
(88/666/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā līdz Nolīguma noslēgšanai nepieciešamo procedūru pabeigšanai 1986. gada 2. oktobrī parafēto Eiropas Ekonomikas kopienas un Honkongas Nolīgumu par tekstilizstrādājumu tirdzniecību piemēro provizoriski kopš 1987 gada 1. janvāra no Kopienas puses saskaņā ar Lēmumu 88/213/EEK [1];
tā kā minētajā nolīgumā ir paredzēta kvantitatīvo pielāgojumu iespēja attiecībā uz dažu kategoriju kvotām, lai dotu iespēju ieviest kombinēto nomenklatūru;
tā kā Kopienas un Honkongas apspriežu rezultātā 1988. gada 29. jūlijā tika parafēts Saskaņotais protokols, ar ko groza Nolīgumā paredzētās kvotas 7. un 78. kategorijas produktiem;
tā kā līdz Nolīguma un Saskaņotā protokola noslēgšanai nepieciešamo procedūru pabeigšanai Saskaņotais protokols jāpiemēro provizoriski, sākot ar 1988. gada 1. janvāri, ar nosacījumu, ka arī Honkongas puse to piemēro provizoriski,
IR PIEŅĒMUSI ŠO LĒMUMU.
1. pants
Līdz Saskaņotā protokola noslēgšanai nepieciešamo procedūru pabeigšanai Saskaņoto protokolu, ar ko groza Eiropas Ekonomikas kopienas un Honkongas Nolīgumu par tekstilizstrādājumu tirdzniecību, Kopienā piemēro provizoriski no 1988. gada 1. janvāra ar nosacījumu, ka arī Honkongas puse to piemēro provizoriski.
Saskaņotā protokola teksts ir pievienots šim lēmumam.
2. pants
Komisiju lūdz panākt Honkongas valdības piekrišanu par 1. pantā paredzētā Saskaņotā protokola provizorisku piemērošanu un ziņot par to Padomei.
Briselē, 1988. gada 21. decembrī

Labels: 1
18
5